11 ઓક્ટોબર એટલે બોલીવૂડના મહાનાયક અમિતાભ બચ્ચનનો જન્મદિવસ. તેમની ફિલ્મો અને અવાજના કારણે હંમેશા લોકપ્રિય રહેલા અમિતાભનો બુધવારે 75મો જન્મદિવસ હતો. જીવનમાં ઘણો સંઘર્ષ કર્યા બાદ અમિતાભને સફળતા મળી છે, એ વાત સૌ કોઇ જાણે છે. કામની ધગશ અને લોકોના કામની કદર કરવી, જેવી આદતોએ જ અમિતાભને બોલીવૂડમાં ઓળખ ઊભી કરી હતી. જે આજ દિન સુધી અવિરત ચાલી રહી છે. સદીના મહાનાયકના જન્મદિવસની ઉજવણી ભલે બચ્ચન પરિવાર ન કરે, પરંતુ તેમના ચાહકો દ્વારા ચોક્કસ ધામધુમથી તેની ઉજવણી કરવામાં આવી હતી. આજે તેમના જન્મદિવસે ઘણા લોકોએ અમિતાભને શુભકામનાઓ આપી હતી.